**Пракса за студенте и дипломце Универзитета у Крагујевцу у компанији Sportske Net д.о.о.**

Драги студенти и дипломци,

Ако желите да стекнете ново, практично искуство, волите спортске теме, интересују вас нове форме медија и желите да видите шта се крије иза посла новинара у редакцији, погледајте нови програм праксе који Центар за развој каријере и саветовање студената Универзитета у Крагујевцу реализује у сарадњи са компанијом Sportske Net д.о.о. из Крагујевца.

ПРАКСА ЗА СТУДЕНТЕ И ДИПЛОМЦЕ УНИВЕРЗИТЕТА У КРАГУЈЕВЦУ

Програм праксе:

* обука за новинара у редакцији
* рад са ментором
* плаћени путни трошкови
* пракса у трајању од 3 месеца (флексибилно радно време у договору са ментором, како бисте ускладили обавезе на пракси и на факултету)

Услови за кандидате:

* студенти и дипломци Универзитета у Крагујевцу
* познавање рада на рачунару
* добро знање енглеског језика
* интересовање за област спорта и спортско новинарство

Документа за пријаву:

* CV
* Мотивационо писмо
* Потврда са факултета (или копија индекса), односно уверење о дипломирању

Заинтересовани кандидати пријавна документа могу послати путем мејла razvojkarijere@kg.ac.rs или их донети лично у Центар (Ректорат, 2. спрат, зграда између Правног и Економског факултета) од 8:00 до 16:00 часова.

**Рок за пријаву: 03. март 2016. године**

Уколико имате питања, можете нас контактирати сваког радног дана путем телефона (034) 300 425 или путем мејла: razvojkarijere@kg.ac.rs.